ประเทศไทยใน พ.ศ. 2475

เหตุการณ์ที่เกิดขึ้นใน พ.ศ. 2475 (ค.ศ. 1932) ในประเทศไทย เป็นปีที่ 151 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2474 (1 มกราคม - 31 มีนาคม) และ 2475 (1 เมษายน - 31 ธันวาคม) ในแบบปัจจุบัน ปีนี้เป็นปีที่มีชื่อเสียงมากที่สุดในประวัติศาสตร์ของประเทศไทย ซึ่งเป็นปีที่มีการยกเลิกระบอบสมบูรณาญาสิทธิราชย์โดยคณะราษฎร ในวันที่ 24 มิถุนายน


 ผู้นำ 
 พระมหากษัตริย์: พระบาทสมเด็จพระปกเกล้าเจ้าอยู่หัว
 ผู้สำเร็จราชการแทนพระองค์: สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต (9 เมษายน – 8 พฤษภาคม)
 คณะผู้ยึดอำนาจการปกครอง: คณะราษฎร (24 – 28 มิถุนายน)
 หัวหน้าคณะราษฎร: พระยาพหลพลพยุหเสนา (24 – 28 มิถุนายน)
 ประธานคณะกรรมการราษฎร: พระยามโนปกรณ์นิติธาดา (อิสระ) (28 มิถุนายน – 10 ธันวาคม)
 นายกรัฐมนตรี: พระยามโนปกรณ์นิติธาดา (อิสระ) (ตั้งแต่ 10 ธันวาคม)
 สภาผู้แทนราษฎร: ชั่วคราว (เริ่ม 28 มิถุนายน)
 ประธานสภาผู้แทนราษฎร:
 เจ้าพระยาธรรมศักดิ์มนตรี (แต่งตั้ง) (28 มิถุนายน – 1 กันยายน)
 เจ้าพระยาพิชัยญาติ (แต่งตั้ง) (ตั้งแต่ 2 กันยายน)
 อธิบดีศาลฎีกา: พระยาเทพวิทุรพหุลศรุตบดี
 เจ้าผู้ครองประเทศราช
 นครเชียงใหม่: เจ้าแก้วนวรัฐ
 นครลำพูน: เจ้าจักรคำขจรศักดิ์

 เหตุการณ์ 

 มิถุนายน 
 12 มิถุนายน – คณะราษฎรประชุมวางแผนการปฏิวัติสยาม พ.ศ. 2475 ที่บ้านร้อยโทประยูร ภมรมนตรี โดยมีเป้าหมายควบคุมสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ผู้สำเร็จราชการรักษาพระนคร
 24 มิถุนายน – การปฏิวัติสยาม พ.ศ. 2475: คณะราษฎรดำเนินการปฏิวัติยึดอำนาจจากพระบาทสมเด็จพระปกเกล้าเจ้าอยู่หัว​ และเปลี่ยนแปลงการปกครอง จากระบอบสมบูรณาญาสิทธิราชย์มาเป็นระบอบประชาธิปไตยอันมีพระมหากษัตริย์ทรงเป็นประมุข โดยมีพระยาพหลพลพยุหเสนา เป็นหัวหน้าคณะราษฎร
 27 มิถุนายน – พระบาทสมเด็จพระปกเกล้าเจ้าอยู่หัว ทรงพระราชทานรัฐธรรมนูญฉบับชั่วคราว และทรงลงพระปรมาภิไธยในพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475
 28 มิถุนายน
 มีการประชุมสมาชิกสภาผู้แทนราษฎรตามธรรมนูญการปกครองประเทศชั่วคราวครั้งแรก ณ พระที่นั่งอนันตสมาคม โดยมีสมาชิก 70 คน โดยแต่งตั้งจากคณะราษฎร 31 คน และจากข้าราชการชั้นผู้ใหญ่ในระบอบเดิม 39 คน
 พระยามโนปกรณนิติธาดา (ก้อน หุตะสิงห์) ดำรงตำแหน่งเป็น ประธานคณะกรรมการราษฎรคนแรกของไทย
 เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ดำรงตำแหน่งเป็น ประธานสภาผู้แทนราษฎร คนแรกของไทย
 หลวงประดิษฐ์มนูธรรม (ปรีดี พนมยงค์) ดำรงตำแหน่งเป็น เลขาธิการสภาผู้แทนราษฎร คนแรกของไทย
 มีการจัดตั้งคณะกรรมการร่างรัฐธรรมนูญ 7 นาย ซึ่งในคณะกรรมการมีเพียงหลวงประดิษฐ์มนูธรรม (ปรีดี พนมยงค์) เป็นสมาชิกในคณะราษฎรเพียงคนเดียว

 สิงหาคม 
 25 สิงหาคม – พระยานิติศาสตร์ไพศาล จดทะเบียนจัดตั้ง "สมาคมคณะราษฎร" อาจถือได้ว่าเป็นพรรคการเมืองแรกของไทย

 ธันวาคม 
 9 ธันวาคม – พระยามโนปกรณ์นิติธาดา ลาออกจากตำแหน่ง ประธานคณะกรรมการราษฎร
 10 ธันวาคม
 พระบาทสมเด็จพระปกเกล้าเจ้าอยู่หัว ทรงลงพระปรมาภิไธยใน รัฐธรรมนูญแห่งราชอาณาจักรสยาม พุทธศักราช 2475 แก่คณะราษฎร (ฉบับชั่วคราวประกาศใช้เมื่อ 27 มิถุนายน 2475)
 พระยามโนปกรณ์นิติธาดา กลับมาดำรงตำแหน่ง ประธานคณะกรรมการราษฎร (นายกรัฐมนตรี) ตามรัฐธรรมนูญ
 นิยายเรื่องผู้ชนะสิบทิศของยาขอบลงตีพิมพ์ครั้งแรก ในหนังสือพิมพ์ประชาชาติ

 ผู้เกิด 
 มกราคม 
 2 มกราคม – พระมงคลกิตติธาดา (อมร เขมจิตฺโต) อดีตเจ้าคณะอำเภอม่วงสามสิบ (มรณภาพ พ.ศ. 2553)
 9 มกราคม – สง่า สรรพศรี รัฐมนตรีว่าการกระทรวงวิทยาศาสตร์และเทคโนโลยีคนที่ 11 (อนิจกรรม พ.ศ. 2542)
 10 มกราคม – บุญเกิด หิรัญคำ รัฐมนตรีช่วยว่าการกระทรวงคมนาคมคนที่ 25
 19 มกราคม – มารยาท โรเลต์-แอนเดรียน (มารยาท กระแสสินธุ์; เอมมานูแอล อาร์ซ็อง) นักเขียน (เสียชีวิต พ.ศ. 2548)

 กุมภาพันธ์ 
 2 กุมภาพันธ์ – จินต์ วิภาตะกลัศ ผู้ว่าราชการจังหวัดแพร่คนที่ 35
 10 กุมภาพันธ์ – สมจิตต์ ยอดเศรณี อธิการบดีมหาวิทยาลัยอุบลราชธานีคนที่ 1 (อนิจกรรม พ.ศ. 2555)
 13 กุมภาพันธ์ – ถวิล จันทร์ประสงค์ รัฐมนตรีช่วยว่าการกระทรวงเกษตรและสหกรณ์คนที่ 64 (อนิจกรรม พ.ศ. 2555)
 17 กุมภาพันธ์ – วิไลวรรณ วัฒนพานิช นักแสดง
 24 กุมภาพันธ์ – คำปัน ผิวขำ (ปอง ปรีดา) นักร้องลูกทุ่ง (เสียชีวิต พ.ศ. 2554)

 มีนาคม 
 1 มีนาคม – สุวรรณี สุคนธ์เที่ยง (สุวรรณี สุคนธา) นักเขียน (เสียชีวิต พ.ศ. 2527)
 5 มีนาคม – สุคนธ์ กาญจนาลัย รัฐมนตรีช่วยว่าการกระทรวงพาณิชย์คนที่ 47
 14 มีนาคม – กมล จิระพันธุ์วาณิช อดีตสมาชิกสภาผู้แทนราษฎรจังหวัดลพบุรี
 18 มีนาคม – อุทัย สุดสุข อดีตสมาชิกสภาผู้แทนราษฎร
 25 มีนาคม – พระครูนิยุตต์ธรรมกิจ (เสียน สุธมฺโม) อดีตเจ้าคณะตำบลพยุหะ-เนินมะกอก (มรณภาพ พ.ศ. 2563)
 27 มีนาคม –  โกเมน ภัทรภิรมย์ อัยการสูงสุดคนที่ 18 (อนิจกรรม พ.ศ. 2565)

 เมษายน 
 1 เมษายน 
 จันทร์สม สายธารา ศิลปินแห่งชาติ (ถึงแก่กรรม พ.ศ. 2556)
 นิสสัย เวชชาชีวะ โฆษกประจำสำนักนายกรัฐมนตรีคนที่ 4 (อนิจกรรม พ.ศ. 2564)
 5 เมษายน – อดุลย์ ดุลยรัตน์ นักแสดง (ถึงแก่กรรม พ.ศ. 2559)
 8 เมษายน – นคร ถนอมทรัพย์ (กุงกาดิน) ศิลปินแห่งชาติ
 11 เมษายน – วุฒิ สุโกศล รัฐมนตรีว่าการกระทรวงแรงงานและสวัสดิการสังคมคนที่ 9
 28 เมษายน 
 พีระ ตรีบุปผา นักแต่งเพลง (เสียชีวิต พ.ศ. 2545)
 สกุล ศรีพรหม รัฐมนตรีช่วยว่าการกระทรวงศึกษาธิการคนที่ 30 (อนิจกรรม พ.ศ. 2547)
 พระญาณวิศิษฏ์ (ทอง จนฺทสิริ) เจ้าอาวาสวัดอโศการามรูปที่ 4 (มรณภาพ พ.ศ. 2559)
 30 เมษายน – ศิริจันทร์ อิศรางกูร ณ อยุธยา นักร้องลูกทุ่ง

 พฤษภาคม 
 1 พฤษภาคม – จรัส สุวรรณเวลา อธิการบดีจุฬาลงกรณ์มหาวิทยาลัยคนที่ 12
 5 พฤษภาคม – วัชรินทร์ เกตะวันดี รัฐมนตรีช่วยว่าการกระทรวงสาธารณสุขคนที่ 17 (อนิจกรรม พ.ศ. 2557)
 15 พฤษภาคม – ชวลิต ยงใจยุทธ นายกรัฐมนตรีไทยคนที่ 22
 20 พฤษภาคม – ณรงค์ วงษ์สวรรค์ ('รงค์ วงษ์สวรรค์) ศิลปินแห่งชาติ (ถึงแก่กรรม พ.ศ. 2552)
 21 พฤษภาคม 
 สมบุญ ระหงษ์ รองนายกรัฐมนตรีคนที่ 52 (อนิจกรรม พ.ศ. 2556)
 สำเภา ประจวบเหมาะ รัฐมนตรีช่วยว่าการกระทรวงเกษตรและสหกรณ์คนที่ 74 (อนิจกรรม พ.ศ. 2559)

 มิถุนายน 
 4 มิถุนายน – ศรีสอางค์ ตรีเนตร นักร้อง (เสียชีวิต พ.ศ. 2564)
 7 มิถุนายน – จรัล เพ็ชรเจริญ (สีเทา เพ็ชรเจริญ) นักแสดงตลก (เสียชีวิต พ.ศ. 2559)
 24 มิถุนายน – สอาด เปี่ยมพงษ์สานต์ ศิลปินแห่งชาติ (ถึงแก่กรรม พ.ศ. 2562)
 30 มิถุนายน 
 บุญยง วัฒนพงศ์ รัฐมนตรีประจำสำนักนายกรัฐมนตรีคนที่ 15 (อนิจกรรม พ.ศ. 2539)
 พิชัย จิตรีขันธ์ (ลือชัย นฤนาท) นักแสดง (เสียชีวิต พ.ศ. 2560)

 กรกฎาคม 
 1 กรกฎาคม 
 พระราชสุทธิโสภณ (ประทวน ปภากโร) เจ้าคณะจังหวัดชัยนาท (มรณภาพ พ.ศ. 2564)
 อำนวย วีรวรรณ รองนายกรัฐมนตรีคนที่ 58 (อนิจกรรม พ.ศ. 2566)
 6 กรกฎาคม – พิจิตร กุลละวณิชย์ แม่ทัพภาคที่ 1 คนที่ 28
 8 กรกฎาคม – อำพร เกิดไพโรจน์ (พร ไพโรจน์) นักแสดง (เสียชีวิต พ.ศ. 2536)
 12 กรกฎาคม – หม่อมเจ้าเมรี สวัสดิวัตน์ พระอนุวงศ์ (สิ้นชีพิตักษัย พ.ศ. 2561)
 17 กรกฎาคม – เกษม ศิริสัมพันธ์ รัฐมนตรีว่าการกระทรวงศึกษาธิการคนที่ 28 (อนิจกรรม พ.ศ. 2550)
 21 กรกฎาคม 
 ชนะ ศรีอุบล นักแสดง (เสียชีวิต พ.ศ. 2539)
 สมชัย วุฑฒิปรีชา รัฐมนตรีช่วยว่าการกระทรวงศึกษาธิการคนที่ 36
 23 กรกฎาคม – อุทัย แก้วละเอียด ศิลปินแห่งชาติ (ถึงแก่กรรม พ.ศ. 2563)
 28 กรกฎาคม – สนอง อาจทวีกุล (สนอง ร.ส.พ.) นักมวยสากล
 30 กรกฎาคม – ปรียา เกษมสันต์ ณ อยุธยา เลขาธิการคณะกรรมการอาหารและยาคนที่ 6 (อนิจกรรม พ.ศ. 2567)

 สิงหาคม 
 5 สิงหาคม – ประเวศ วะสี อดีตรองอธิการบดีมหาวิทยาลัยมหิดล
 7 สิงหาคม – ศรีภูมิ ศุขเนตร รัฐมนตรีช่วยว่าการกระทรวงคมนาคมคนที่ 19
 9 สิงหาคม – อานันท์ ปันยารชุน นายกรัฐมนตรีไทยคนที่ 18
 10 สิงหาคม 
 ทวีศักดิ์ กสิวัฒน์ นักกีฬายิงปืน
 อารีย์ นักดนตรี ศิลปินแห่งชาติ
 12 สิงหาคม – สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระอัครมเหสีและอดีตผู้สำเร็จราชการแทนพระองค์ในรัชกาลที่ 9 (สวรรคต พ.ศ. 2568)
 19 สิงหาคม – บรรหาร ศิลปอาชา นายกรัฐมนตรีไทยคนที่ 21 (อสัญกรรม พ.ศ. 2559)
 29 สิงหาคม 
 ดำรง ลัทธพิพัฒน์ ​รัฐมนตรีว่าการกระทรวงวิทยาศาสตร์ เทคโนโลยี และการพลังงานคนที่ 6 (อนิจกรรม พ.ศ. 2528)
 บุญทิน วงศ์รักมิตร ​อดีตผู้บัญชาการตำรวจภูธรภาค 2

 กันยายน 
 11 กันยายน – สายเพชร ยนตรกิจ นักมวยสากล
 12 กันยายน – สุพจน์ ตั้งตระกูลไท อดีตสมาชิกสภาผู้แทนราษฎรจังหวัดเพชรบูรณ์
 19 กันยายน – อุดร ฐาปโนสถ (คนเดิม) นักหนังสือพิมพ์ (เสียชีวิต พ.ศ. 2544)
 25 กันยายน – รัตนาภรณ์ อินทรกำแหง นักแสดง (เสียชีวิต พ.ศ. 2549)
 29 กันยายน – พนัส สิมะเสถียร รัฐมนตรีว่าการกระทรวงการคลังคนที่ 34

 ตุลาคม 
 2 ตุลาคม – เสนาะ พึ่งเจียม อดีตสมาชิกสภาผู้แทนราษฎรจังหวัดกำแพงเพชร (อนิจกรรม พ.ศ. 2566)
 4 ตุลาคม – อิสสระ นิติทัณฑ์ประภาศ ประธานศาลรัฐธรรมนูญคนที่ 3 (อนิจกรรม พ.ศ. 2564)
 5 ตุลาคม – ประดิษฐ์ เจริญไทยทวี อธิการบดีมหาวิทยาลัยมหิดลคนที่ 8 (อนิจกรรม พ.ศ. 2553)
 13 ตุลาคม – ปวิตร คชเสนี นักกีฬายิงปืน (ถึงแก่กรรม พ.ศ. 2558)
 18 ตุลาคม 
 วีระ ปิตรชาติ รัฐมนตรีช่วยว่าการกระทรวงมหาดไทยคนที่ 68 (อนิจกรรม พ.ศ. 2544)
 สมบูรณ์สุข นิยมศิริ (เปี๊ยก โปสเตอร์) ศิลปินแห่งชาติ
 22 ตุลาคม – ประณีตศิลป์ วัชรพล นักหนังสือพิมพ์
 25 ตุลาคม – เปลื้อง ฉายรัศมี ศิลปินแห่งชาติ (ถึงแก่กรรม พ.ศ. 2550)
 26 ตุลาคม – หม่อมราชวงศ์ศุภวัฒย์ เกษมศรี นักประวัติศาสตร์ (อนิจกรรม พ.ศ. 2559)

 พฤศจิกายน 
 4 พฤศจิกายน – นิรมล สุริยสัตย์ อดีตสมาชิกวุฒิสภา (อนิจกรรม พ.ศ. 2545)
 6 พฤศจิกายน – เฉลิม สุจริต คณบดีคณะสถาปัตยกรรมศาสตร์ จุฬาลงกรณ์มหาวิทยาลัยคนที่ 6 (อนิจกรรม พ.ศ. 2533)
 7 พฤศจิกายน – มีพาศน์ โปตระนันทน์ อดีตผู้พิพากษา (อนิจกรรม พ.ศ. 2565)
 10 พฤศจิกายน – พิศิษฐ์ ศาลิคุปต์ รัฐมนตรีช่วยว่าการกระทรวงกลาโหมคนที่ 39 (อนิจกรรม พ.ศ. 2555)
 17 พฤศจิกายน – มารศรี ณ บางช้าง นักแสดง (เสียชีวิต พ.ศ. 2559)
 21 พฤศจิกายน – ทวี เกตะวันดี นักหนังสือพิมพ์ (เสียชีวิต พ.ศ. 2517)
 26 พฤศจิกายน – วานิช ไชยวรรณ นักธุรกิจ (ถึงแก่กรรม พ.ศ. 2568)

 ธันวาคม 
 1 ธันวาคม – จำลอง สารพัดนึก คณบดีคณะโบราณคดี มหาวิทยาลัยศิลปากรคนที่ 6 (อนิจกรรม พ.ศ. 2562)
 9 ธันวาคม – จารึก อารีราชการัณย์ อดีตเลขาธิการคณะกรรมการโอลิมปิกแห่งประเทศไทย (อนิจกรรม พ.ศ. 2566)
 20 ธันวาคม – พระราชวัชรโพธิคุณ (โพธิ์ จนฺทสโร) เจ้าอาวาสวัดธารน้ำไหล
 22 ธันวาคม – อนันต์ อนันตกูล เลขาธิการคณะรัฐมนตรีคนที่ 12
 24 ธันวาคม – ประพาศ ศกุนตนาค อดีตสมาชิกสภานิติบัญญัติแห่งชาติ (อนิจกรรม พ.ศ. 2567)
 25 ธันวาคม – พจน์ สะเพียรชัย รัฐมนตรีช่วยว่าการกระทรวงศึกษาธิการคนที่ 52 (อนิจกรรม พ.ศ. 2560)

 ไม่ทราบวัน 
 สุข สูงสว่าง นักธุรกิจ

 ผู้เสียชีวิต 
 มกราคม 
 16 มกราคม – พระไข่ อินฺทสโร พระเกจิ (เกิด พ.ศ. 2402)
 28 มกราคม – หม่อมเจ้าสวัสดิ์ นิลรัตน พระอนุวงศ์ (ประสูติ พ.ศ. 2401)

 กุมภาพันธ์ 
 4 กุมภาพันธ์ – พระยาตรังคภูมาภิบาล (เจิม ปันยารชุน) สมุหเทศาภิบาลมณฑลอุดรคนที่ 7 (เกิด พ.ศ. 2427)

 เมษายน 
 8 เมษายน – สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ เสนาบดีกระทรวงมหาดไทยคนที่ 4 (ประสูติ พ.ศ. 2425)
 21 เมษายน – พระยาราชมานู (ถั่ว อัศวเสนา) อดีตสมุหพระตำรวจหลวง (เกิด พ.ศ. 2422)
 23 เมษายน – พระยาศรีสุริยพาห (ทองดี ภีมะโยธิน) อดีตเจ้ากรมยุทธศึกษาทหารบก (เกิด พ.ศ. 2422)

 พฤษภาคม 
 5 พฤษภาคม – หม่อมเจ้าอุปพัทธพงศ์ ศรีธวัช สมุหเทศาภิบาลมณฑลอยุธยาคนที่ 3 (ประสูติ พ.ศ. 2419)
 18 พฤษภาคม – หม่อมเจ้าอากาศดำเกิง รพีพัฒน์ (วรเศวต) พระอนุวงศ์ (ประสูติ พ.ศ. 2447)

 มิถุนายน 
 4 มิถุนายน – พระเจ้าบรมวงศ์เธอ พระองค์เจ้าทิพยาลังการ พระบรมวงศ์ (ประสูติ พ.ศ. 2434)
 18 มิถุนายน – หม่อมเจ้าชวลิตโอภาศ กิติยากร พระอนุวงศ์ (ประสูติ พ.ศ. 2447)

 กรกฎาคม 
 14 กรกฎาคม – พระเจ้าวรวงศ์เธอ กรมหมื่นอนุพงษ์จักรพรรดิ์ อดีตองคมนตรี (ประสูติ พ.ศ. 2421)
 19 กรกฎาคม – พระอุบาลีคุณูปมาจารย์ (จันทร์ สิริจนฺโท) เจ้าคณะมณฑลกรุงเทพ (เกิด พ.ศ. 2400)
 21 กรกฎาคม – เจ้าจอมหม่อมราชวงศ์ข้อ พระสนมในรัชกาลที่ 5 (เกิด พ.ศ. 2410)

 กันยายน 
 7 กันยายน – พระยาราชสีหยศ (หม่อมราชวงศ์เพิก ดารากร) ขุนนาง (เกิด พ.ศ. 2406)
 20 กันยายน – พระเจ้าบรมวงศ์เธอ พระองค์เจ้ากาญจนากร พระบรมวงศ์ (ประสูติ พ.ศ. 2406)

 ตุลาคม 
 10 ตุลาคม – พระเจ้าบรมวงศ์เธอ กรมหมื่นวิวิธวรรณปรีชา อดีตอธิบดีกรมศึกษาธิการ (ประสูติ พ.ศ. 2403)
 30 ตุลาคม – เจ้าจอมมารดาโหมด พระสนมในรัชกาลที่ 5 (เกิด พ.ศ. 2406)

 ธันวาคม 
 6 ธันวาคม – คุณหญิงศรีวิสารวาจา (ลิน ฮุนตระกูล) (มาร์กาเร็ต ลิน เซเวียร์) แพทย์ (เกิด พ.ศ. 2441) 
 20 ธันวาคม
 พระยาสุวรรณศิริ (ทองดี สุวรรณศิริ) อดีตสมุหพระราชมณเฑียร (เกิด พ.ศ. 2407) 
 พระยาวิชิตชลธาร (หม่อมหลวงเวศร์ กุญชร) อดีตเจ้ากรมเรือยนต์หลวง (เกิด พ.ศ. 2431)

 ไม่ทราบวัน 
 แม่เจ้าบัวไหล ชายาในเจ้าพิริยเทพวงษ์ (ประสูติ พ.ศ. 2390)

 อ้างอิง